Rákaptunk a saját márkás árukra
Mivel olcsóbb, ezért egyre többen vesznek saját márkás élelmiszerárut - derül ki a Nielsen piackutató cég felmérésébõl. Kereskedelmi márkás élelmiszerekre 165 milliárd forintot költöttek a fogyasztók az idei elsõ félévben. Értékben a kereskedelmi márkák piaci részesedése az élelmiszereknél 24-rõl 25 százalékra nõtt, a háztartási vegyi áruknál pedig 17-rõl 18-ra. Élelmiszernél diszkontban és hipermarketben nõtt a saját márkák piaci részesedése, szupermarketben és hazai láncban csökkent.
Az élelmiszer-kiskereskedelem bevétele a láncok saját márkás termékeibõl nõtt az idén az elsõ félévben. Kereskedelmi márkás élelmiszerekkel a boltok mintegy 165 milliárd forint forgalmat értek el január-júniusban, míg háztartási vegyi áruval és kozmetikummal több mint 26 milliárd forintot - többek között ezt állapítja meg az elemzés, amit a Nielsen piackutató cég végzett.

Élelmiszerre a vásárlók által idén az elsõ hat hónapban elköltött minden 100 forintból 25 jutott kereskedelmi márkákra -  másképpen: saját márkás árukra -, ami egy forinttal több, mint tavalyelõtt. Az eladott áru mennyiségét tekintve a láncok saját márkáinak piacrésze stabilan 34 százalék, mind az idei, mind a tavalyi elsõ hat hónap során - derül ki a Nielsen piackutatásából.

Háztartási vegyi árunál és kozmetikumnál csaknem minden ötödik forint (18 százalék) került a boltok pénztáraiba kereskedelmi márkás termékekért az elsõ félévben; eggyel több, mint a tavalyi hasonló idõszakban. Mennyiség szempontjából 32 százalékról 36-ra emelkedett a kereskedelmi márkák piaci részesedése.

Az átlagok mögött jelentõsen különböznek az arányok. Például a mélyhûtött termékek teljes hazai, értékben mért bolti eladásából a saját márkák 46 százalékot vittek el, viszont csak 21-et a forró ital kategóriából, amely kávét, teát és kakaót foglal magában - tájékoztat Kocsis Eszter, a Nielsen ügyfélkapcsolati menedzsere.

Az élelmiszerek között a legalacsonyabb a saját márkák aránya az alkoholos italoknál 15, valamint az édességeknél, 19 százalékkal.

Néhány kategóriában csökkent a kereskedelmi márkák részaránya mind értékben, mind mennyiségben. Ez a gyártói márkák erõsödését jelzi, például ásványvíznél, tejfölnél, ostyaszeletnél és cukorkánál. Vegyi áruk között a saját márkák csökkenõ részarányát regisztrálták a piackutatók például toalettpapírnál, babatörlõ kendõnél, hajformázónál és ablaktisztítónál.

Igen alacsony a kereskedelmi márkák piaci részesedése például száj-, illetve hajápolási cikkeknél, 7 és 6 százalékkal.

Olcsóbb, ezért veszik egyre többen

A kereskedelmi márkák terjedésének motorja a diszkont. Élelmiszer eladásából a bolttípus bevételének 61 százaléka jutott a láncok saját márkás termékeire tavaly az elsõ félévben, idén pedig 62 százaléka.

Élelmiszereknél hipermarket csatornában a saját márkák piacrésze 13 százalékról 14-re emelkedett. Csökkent viszont a kereskedelmi márkás termékek részaránya 1-1 százalékponttal szupermarketben és a hazai tulajdonban lévõ láncokban 23, illetve 16 százalékra.

A vásárlási szokásokat feltáró Nielsen-kutatás szerint a megkérdezett magyar fogyasztók 45 százaléka ugyanannyi kereskedelmi márkás terméket szokott venni, mint egy évvel korábban. Kevesebbet, mondja 17 százalék. További 38 százalék több kereskedelmi márkás terméket vett a legutóbbi idõszakban. Nagy részük azért, mert olcsóbb, mint a gyártói márka.
élelmiszer saját márkás termék marketing